Գյուղացիներից մի քանիսը, ովքեր չցանկացան ներկայանալ, գյուղապետին մեղադրեցին նաեւ համայնքային բյուջեն վատնելու, ուրիշի սեփականություն հանդիսացող հողամասը իր եղբորը վաճառելու ու տարաբնույթ այլ գործարքների մեջ: Կաթնաջուրցիները տեւական ժամանակ է՝ բողոքի ակցիաներ են իրականացնում ու պահանջում համայնքի շուրջ 20 տարվա ղեկավարի հրաժարականը: Գյուղացիները պահանջում են նաեւ ջրագծի կառուցումն իրականացրած կազմակերպությունից շուրջ 200 մլն դրամ գումարի հետվերադարձ՝ նոր ու որակյալ ջրագիծ կառուցելու համար: Կաթնաջուրի գյուղապետ Արմեն Պապոյանը «Հայկական Ժամանակ»-ի հետ զրույցում նախ կասկածի տակ դրեց ջրագծից վերցված ու հետազոտության ուղարկված խողովակի փաստը, նշելով, որ չկա որեւէ հիմք ու ապացույց, թե որտեղից է տվյալ փորձանմուշը վերցվել ու փորձաքննության ուղարկելու ճանապարհին ինչ միջամտությունների է ենթարկվել: